*****

ΚΑΝΟΝΙΣΜΟΣ (ΕΟΚ) αριθ. 1848/81 ΤΗΣ ΕΠΙΤΡΟΠΗΣ

της 3ης Ιουλίου 1981

περί καθορισμού, για την περίοδο 1981/82, της ελάχιστης τιμής προς πληρωμή στους παραγωγούς κερασιών καθώς και της ενισχύσεως στην παραγωγή για τα κεράσια διατηρημένα σε σιρόπι

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί οργανώσεως κοινής αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3γ,

Εκτιμώντας:

ότι, σύμφωνα με το άρθρο 3α παράγραφος 3 του κανονισμού (ΕΟΚ) αριθ. 516/77, η ελάχιστη τιμή προς πληρωμή στους παραγωγούς υπολογίζεται για τα άλλα Κράτη μέλη, πλην της Ελλάδος, βάσει:

- του επιπέδου της ελάχιστης τιμής που ίσχυε κατά την προηγούμενη περίοδο εμπορίας, και

- της εξελίξεως των τιμών παραγωγής στον τομέα των οπωροκηπευτικών·

ότι η εφαρμογή των κριτηρίων αυτών οδηγεί στον καθορισμό της ελάχιστης τιμής στα κατωτέρω επίπεδα στα άλλα Κράτη μέλη πλην της Ελλάδος·

ότι το άρθρο 3β του κανονισμού (ΕΟΚ) αριθ. 516/77 ορίζει τα κριτήρια καθορισμού του ποσού ενισχύσεως της παραγωγής· ότι η εφαρμογή των κριτηρίων αυτών οδηγεί στον καθορισμό του ποσού ενισχύσεως στα κατωτέρω επίπεδα για τα άλλα Κράτη μέλη πλην της Ελλάδος·

ότι, όσον αφορά την Ελλάδα, το άρθρο 103 της πράξεως προσχωρήσεως προβλέπει ότι η ελάχιστη τιμή προς πληρωμή στους Έλληνες παραγωγούς καθορίζεται βάσει των τιμών που έχουν πληρωθεί στους εθνικούς παραγωγούς στην Ελλάδα κατά την περίοδο αναφοράς που ορίζεται στο άρθρο 1 του κανονισμού (ΕΟΚ) αριθ. 41/81 του Συμβουλίου (3), προσαρμοσμένου ώστε να ληφθεί υπόψη η διαφορά μεταξύ του επιπέδου τιμής της Ελλάδος και του επιπέδου τιμής που έχει καθορισθεί για τα άλλα Κράτη μέλη·

ότι η εφαρμογή των κριτηρίων αυτών οδηγεί στον καθορισμό της ελάχιστης τιμής για την Ελλάδα στα κατωτέρω επίπεδα·

ότι η εφαρμογή των κριτηρίων αυτών οδηγεί στον καθορισμό του ποσού ενισχύσεως για την Ελλάδα στα κατωτέρω επίπεδα·

ότι, όσον αφορά την Ελλάδα, το άρθρο 103 της πράξεως προσχωρήσεως ορίζει τα κριτήρια καθορισμού του ποσού ενισχύσεως της παραγωγής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ελάχιστη τιμή προς πληρωμή στον παραγωγό, που αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται, για την περίοδο 1981/82, ανά 100 κιλά καθαρού περιεχομένου πετροκέρασων και άλλων γλυκοκέρασων, από την καλλιέργειά τους, σε 73,04 ECU για τα άλλα Κράτη μέλη πλην της Ελλάδος και στο ίδιο ποσό για την Ελλάδα.

2. Για την εν λόγω περίοδο το ποσό ενισχύσεως της παραγωγής για τα πετροκέρασα και τα άλλα γλυκοκέρασα, τα απαλλαγμένα πυρήνων τα διατηρούμενα εντός σιροπίου, της διακρίσεως ex 20.06 Β του Κοινού Δασμολογίου, που αναφέρεται στο άρθρο 3α του κανονισμού (ΕΟΚ) αριθ. 516/77, καθορίζεται ανά 100 κιλά, συμπεριλαμβανομένης της αμέσου συσκευασίας, σε 32,25 ECU για τα άλλα Κράτη μέλη πλην της Ελλάδος και σε 20,41 ECU για την Ελλάδα.

Το ποσό αυτό πολλαπλασιάζεται επί το συντελεστή 0,90 για να υπολογισθεί η ενίσχυση για τα πετροκέρασα και τα άλλα γλυκοκέρασα τα μη απαλλαγμένα πυρήνων, τα διατηρούμενα εντός σιροπίου.

Άρθρο 2

1. Η ελάχιστη τιμή προς πληρωμή στον παραγωγό, που αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται, για την περίοδο 1981/82, ανά 100 κιλά καθαρού περιεχομένου βύσσινων, από την καλλιέργειά τους, σέ:

- 82,06 ECU για τα άλλα Κράτη μέλη πλην της Ελλάδος, και

- 67,815 ECU για την Ελλάδα.

2. Για την εν λόγω περίοδο, το ποσό ενισχύσεως της παραγωγής για τα βύσσινα απαλλαγμένα πυρήνων, τα διατηρούμενα εντός σιροπίου, της διακρίσεως ex 20.06 Β του Κοινού Δασμολογίου που αναφέρεται στο άρθρο 3α του εν λόγω κανονισμού, καθορίζεται, ανά 100 κιλά, συμπεριλαμβανομένης της αμέσου συσκευασίας, σέ:

- 30,15 ECU για τα άλλα Κράτη μέλη πλην της Ελλάδος, και

- 16,75 ECU για την Ελλάδα.

Το ποσό αυτό πολλαπλασιάζεται επί το συντελεστή 0,83 για να υπολογισθεί η ενίσχυση για τα βύσσινα απαλλαγμένα πυρήνων, τα διατηρούμενα εντός σιροπίου.

Άρθρο 3

1. Η ενίσχυση που προβλέπεται στα άρθρα 1 και 2 για την Ελλάδα εφαρμόζεται σε όλη την παραγωγή των μεταποιημένων προϊόντων που πραγματοποιείται βάσει της πρώτης ύλης που καλλιεργείται στην Ελλάδα.

2. Στην περίπτωση κατά την οποία η μεταποίηση πραγματοποιείται εντός του Κράτους μέλους όπου έχει παραχθεί η πρώτη ύλη, τα Κράτη μέλη δίνουν στοιχεία για τη διαπίστωση της τηρήσεως πληρωμής της ελάχιστης τιμής στους παραγωγούς στα Κράτη μέλη που καταβάλλουν την ενίσχυση για τη μεταποίηση.

Άρθρο 4

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από:

- 12ης Μαΐου 1981 για τα πετροκέρασα και τα άλλα γλυκοκέρασα,

- 20ής Μαΐου 1981 για τα βύσσινα τα διατηρούμενα εντός σιροπίου.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 3 Ιουλίου 1981.

Για την Επιτροπή

Ο Πρόεδρος

Gaston THORN

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 30. 4. 1981, σ. 10.

(3) ΕΕ αριθ. L 3 της 1. 1. 1981, σ. 12.